Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Доц. др Татјана Трајковић постигла је запажене резултате на пољу научноистраживачког рада, што се може закључити на основу објављених публикација у истакнутим домаћим и међународним часописима и зборницима, као и на основу учешћа на пројектима.

У протеклих пет година кандидаткиња је објавила 34 рада и две монографске публикације, у којима је показала интересовања ка дијалектологији и ономастици. Учествовала је на преко десет научних скупова у земљи и у иностранству и излагала реферате о досадашњим истраживањима из поменутих области.

Сва истраживања Татјане Трајковић обављана су у оквиру пројеката: *Дијалектолошка истраживања српског језичког прост*ора (Институт за српски језик САНУ, Министaрство просвете, науке и технолошког развоја Републике Србије, руководилац: проф. др Слободан Реметић, број 178020), *Истраживање културе и историје Срба у Румунији* (Центар за истраживања и културу Срба у Румунији, при Савезу Срба у Румунији), *Језичка и књижевна прошлост и садашњост на простору југоисточне Србије* (Интерни пројекат Департмана за србистику Филозофског факултета у Нишу, руководилац: проф. др Горан Максимовић, бр183/1-16-019), *Српски језик некад и сад: лингвистичка истраживања* (Интерни пројекат Департмана за србистику Филозофског факултета у Нишу, руководилац: проф. др Марина Јањић, бр. 360/1-16-10-01), *Говорни и стандардни језик у јавној комуникацији у Нишу* (Огранак САНУ у Нишу, координатор: проф. др Љубинко Раденковић, руководилац: проф др Марина Јањић, бр. пројекта 0-25-20).

Једна од важнијих публикација Татјане Трајковић јесте монографија *Говор Прешева*,објављена у *Српском дијалектолошком зборнику*, која је проистекла из докторске дисертације кандидата и представља значајан допринос српској дијалектологији јер је донела опис до тада неистраженог српског народног говора на крајњем југу Србије.

Монографија *Ходонимија града Ниша (семантичко-структурални аспект)*  једина је таквог типа у домаћим ономастичким остварењима, а заснива се на истраживању ходонимског система града Ниша. Овом монографијом дат је модел за будућа квалитативно-квантитативна истраживања ходонимске лексике.

Кандидат Татјана Трајковић објавила је у коаторству *Речник жаргонизама јужне пруге*, што се надовезује на поменута научна интересовања, али се тиме и афирмишу народни говори са подручја југоисточне Србије.

Посебно треба истаћи радове који су посвећени социолингвистичким истраживањима у српској дијалектологији, у којима се указује на нове циљеве (као што је истраживање диглосије) и износе се резултати истраживања градских говора.

Научна постигнућа доц. др Татјане Трајковић потврђују се цитатима у научним часописима, докторским дисертацијама и сл.

Татјана Трајковић рецензензирала је велики број радова у научним часописима и зборницима из области српске филологије

На основу свега наведеног, Веће Депармана за србистику даје **позитивну оцену** за постигнуте резултате у области научноистраживачког рада доц. др Татјани Трајковић, кандидату за избор у звање *ванредни професор* за ужу научну област Српски језик (*Преглед српских дијалеката* и *Српска ономастика*).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Татјана Трајковић је са наставничким искуством у основним и средњим школама наставила да развија наставничке способности као асистент, а онда и као доцент на Филозофском факултету у Нишу и постигла запажене резултате у области развоја наставе.

Од школске 2016/2017. године на Филозофском факултету у Нишу држи часове предавања и вежби на основним, мастер и докторским студијама. Предмети на којима је ангажована су: *Увод у дијалектологију, Преглед српских дијалеката, Српска антропонимија, Српска топонимија, Дијалекатска лексикографија* (основне академске студије)*; Ономастика српског језика, Лингвистичка географија* (мастер академске студије); *Социолингвистичка истраживања у српској дијалектологији, Српски дијалекти у светлу језичке интерференције, Лингвистика и интердисциплинарност* (докторске академске студије).

Посвећеност кандидата наставничком послу потврђује се и податком да је кандидат у коаторству објавила факултетски приручник, који је намењен практичном раду са студентима на дијалектолошким предметим: *Дијалекатска хрестоматија српског језика (текстови и карте)*.

Доц. др Татјана Трајковић била је ангажована у разним активностима везаним за академску заједницу којој припада и у пословима наставног и научног промовисања факултета и универзитета, као и у чланствима у комисијама и стручним телима факултета:

1. Секретар Департмана за српски језик Филозофског факултета Универзитета у Нишу од 2012. до 2015. године.
2. Секретар Уредништва Часописа за друштвене науке *Теме* Универзитета у Нишу од 2016. до 2019. године.
3. Уредник часописа *Годишњак за српски језик* Филозофског факултета Универзитета у Нишу од 2020. године.
4. Члан Програмског одбора за конференцију *Опсцена и друга колоквијална лексика у српском и македонском језику*,одржане 19. 4. 2019. године на Филозофском факултету Универзитета у Нишу.
5. Члан Наставно-научног већа Филозофског факултета Универзитета у Нишу од 2019. године.
6. Члан Центра за унапређење квалитета Филозофског факултета Универзитета у Нишу од 2019. године.
7. Члан Комисије за оцену етичности у истраживању Филозофског факултета Универзитета у Нишу од 2020. године
8. Члан Комисије за испитивање знања српског као страног / нематерњег језика на Филозофском факултету Универзитета у Нишу од 2019. године.
9. Чланство у Комисији за спровођење конкурса за упис студената у прву годину основних академских студија на Филозофском факултету Универзитета у Нишу у школској 2013/2014. години; члан Комисије на студијском програму Србистика.
10. Чланство у Комисији за спровођење конкурса за упис студената у прву годину основних академских студија Србистике на Филозофском факултету Универзитета у Нишу у школској 2016/2017. години; председник Комисије за сачињавање ранг-листе.
11. Чланство у Комисији за спровођење конкурса за упис студената у прву годину основних академских студија Србистике на Филозофском факултету Универзитета у Нишу у школској 2018/2019. години; председник Комисије за спровођење пријемног испита.
12. Чланство у Комисији за спровођење конкурса за упис студената у прву годину мастер академских студија на Филозофском факултету Универзитета у Нишу у школској 2017/2018. години; заменик председника Комисије за сачињавање ранг-листе на студијском програму филологије.
13. Чланство у Комисији за спровођење конкурса за упис студената у прву годину мастер академских студија на Филозофском факултету Универзитета у Нишу у школској 2020/2021. години; председник Комисије за диференцијални испит на студијском програму филологије.
14. Организатор и ментор *Дебате за студенте „Дијалекат: за или против”* у оквиру Недеље србистике Филозофског факултета Универзитета у Нишу, 9. децембар 2019. године.
15. Члан комисије за приступно предавање др Драгане Станковић на Педагошком факултету у Врању, 1. октобар 2019. године.
16. Члан Комисије за прегледавање тестова са такмичења из српског језика за ученике средњих школа, које је било одржано на Филозофском факултету Универзитета у Нишу, у организацији Департмана за српски језик, 25. април 2017. године.
17. Члан Комисије за рангирање кандидата са такмичења из српског језика за ученике средњих школа, које је било одржано на Филозофском факултету Универзитета у Нишу, у организацији Департмана за српски језик, 25. април 2018. године.
18. Предавач на семинару за стручно усавршавање наставника српског језика и књижевности *Савремени приступи у настави српског језика и књижевности*, Филозофски факултет Универзитета у Нишу, Департман за српску и компаративну књижевност и Департман за српски језик. Тема: *Реализација наставе Српског језика као нематерњег у актуелним околностима,* 2016–2017.
19. У оквиру промоције Филозофског факултета Универзитета у Нишу и студијске групе Србистика, држала радионице ученицима средњих школа у Нишу на тему *Дабижив и друге приче из српске антропонимије* – из области ономастике, 19. април, 3. мај 2018. године.
20. На 63. међународном сајму књига у Београду, у оквиру сајамске манифестације *Град-гост Ниш*,учествовала у представљању издаваштва Универзитета у Нишу, 26. октобар 2018.
21. Учествовала у промоцији издања наставника Депармана за српски језик и Департмана за српску и компаративну књижевност поводом Недеље србистике Филозофског факултета Универзитета у Нишу, 18. 2. 2019. године.
22. Учествовала у промоцији издања *Српског дијалектолошког зборника* о призренско-тимочким говорима, 24. јун 2019. године на Универзитету у Нишу, у организацији Огранка САНУ у Нишу и Института за српски језик САНУ.

Промовисала издање: Недељко Богдановић, *Антропографски речник југоисточне Србије,* СДЗб LXIII.

1. Поводом Дана матерњег језика, у оквиру традиционалног облежавања на Филозофском факултету Универзитета у Нишу, говорила на *Трибини о дијалектима* на тему *Дијалекат у писаној речи (књижевна дела, медији, друштвене мреже)*, 21. фебруар 2020.
2. Поводом Дана матерњег језика била гост Радио Гласа Православне епархије нишке у специјалној емисији посвећеној матерњем језику, 21. фебруар 2020.

На основу изложених података, Веће Департмана за србистику даје **позитивну оцену** у области доприноса развоју наставе и развоју других делатности Филозофског факултета у Нишу доц. др Татјани Трајковић, кандидату предложеном за избор у звање *ванредни професор* за ужу научну област Српски језик (*Преглед српских дијалеката* и *Српска ономастика*).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Доц. др Татјана Трајковић почела је педагошки рад у основним и средњим школама као професор српског језика и књижевности. Из тог период потиче положен Стручни испит за професора српског језика и књижевности. Од 2011. до 2016. године радила је као асистент, а од 2016. као доцент на Филозофском факултету у Нишу.

Од школске 2016/2017. године на Филозофском факултету у Нишу држи часове предавања и вежби на основним, мастер и докторским студијама. Предмети на којима је ангажована су: *Увод у дијалектологију, Преглед српских дијалеката, Српска антропонимија, Српска топонимија, Дијалекатска лексикографија* (основне академске студије)*; Ономастика српског језика, Лингвистичка географија* (мастер академске студије); *Социолингвистичка истраживања у српској дијалектологији, Српски дијалекти у светлу језичке интерференције, Лингвистика и интердисциплинарност* (докторске академске студије).

Татјана Трајковић је две деценије посвећена педагошком раду, а последњих десет година раду са студентима, при чему је улагала своје знање, вештине и искуство како би унапредила наставни рад и студентима омогућила квалитетно знање.

Имајући у виду наведена залагања, Веће Департмана за србистику предлаже Изборном већу Филозофског факултета у Нишу да усвји **по**­**зи­тив­ну оцену** за резултате педагошког рада доц. др Татјане Трајковић, канди­дата за избор у звање *ванредни професор* за ужу научну област Српски језик (*Преглед српских дијалеката*  и *Српска ономастика*).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Кандидат доц. др Татјана Трајковић остварила је значајне резултате у обезбеђивању научно-наставног подмлатка.

Била је ментор у изради 19 мастер радова и једног дипломског рада, а члан или председник комисије за оцену и одбрану 10 мастер радова и 9 дипломских радова.

Доц. др Татјана Трајковић ментор је у изради докторске дисертације Милице Михајловић под називом *Говор града Врања*, која је пријављена и одобрена на седници Наставно-стручног већа за друштвено-хуманистичке науке Универзитета у Нишу број 8/18-01-012/20-013 од 25. 12. 2020. године.

На основу приложених података наведених у Извештају комисије, Веће Депармана за србистику предлаже Изборном већу Филозофског факултета у Нишу да усвоји **позитивну оцену** резултата које је доц. др Татјана Трајковић постигла у обезбеђивању научно-наставног подмлатка.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику