УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**Предмет:** ОЦЕНА РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Кандидат др Душан Алексић је укупно објавио шеснаест библиографских јединица. Од укупног броја шест спада у публикације од међународног значаја: два рада категорије М14, један М23, један М24 и два саопштења са конференције штампана у изводу М34. Десет публикација је од националног значаја. Кандидат је објавио три публикације категорије М51, затим један М53, три рада категорије М54 и три рада категорије М63. Кандидат др Душан Алексић је 2021. године одбранио докторску дисертацију (М71) „Извештавање листа *Политика* у време Првог балканског рата (Октобар 1912 – Мај 1913)“ на Филозофском факултету Универзитета у Нишу.

Кандидат је учествовао на више међународних конференција у земљи и иностранству, као и на више националних конференција из области медија и комуникологије.

До сада је био ангажован на три пројекта Филозофског факултета у Нишу: *Студије новинарства и комуникологије кроз призму јубилеја Филозофског факултета у Нишу* (*100/1-10-3-01*) (2021), *Млади и медијски изазови (360/1-16-3-01)* (2019 – 2020)*, Локални медији Нишавског округа у дигиталном добу (183/1-16-7-01)* (2018-2019. године).

Увидом у објављене теоријско-емпиријске радове, саопштења на међународним и домаћим скуповима, може се закључити да је кандидат др Душан Алексић компетентан за научна истраживања из области за коју се бира и самосталну реализацију теоријских и емпиријских истраживања.

На основу горе наведеног, кандидату др Душану Алексићу даје се **позитивна оцена** за резултате у научно-истраживачком раду.

У Нишу, 14. 05. 2021. године

Управник Департмана за комуникологију и новинарство

доц. др Невен Обрадовић



УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**Предмет:** ОЦЕНА АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ФАКУЛТЕТА

Кандидат др Душан Алексић била је, као асистент, ангажован у развоју наставе и развоју других делатности факултета. Активно је радио на унапређивању квалитета наставног процеса, настојећи да наставу иновира. Поред активног учешћа у иновирању наставног процеса и подизању квалитета наставног рада, кандидат је учествовао и у другим активностима Филозофског факултета:

Aктивно учешће у реакредитацији студијског програма ОАС Комуницирање и односи с јавношћу, као члан Комисије за реакредитацију активно учешће и у реакредитацији програма за ОАС Новинарства, МАС Комуникологије и ДАС Медији и друштво на Филозофском факултету у Нишу.

Учешће у развијању силабуса за нове курсеве на наведеним студијским програмима, као и у иновирању старих курсева.

Активно учествује у организацији колоквијума и испита, редовно одржава консултације и, по потреби, индивидуално ради са студентима.

Кандидат редовно учествује у реализацији припремне наставе и пријемног испита на обе студијске групе Департмана за комуникологију и новинарство.

Као портпарол Филозофског факултета у Нишу планира, организује и спроводи све активности које имају за циљ промоцију Факултета у земљи.

Уређује информативни портал Филозофског факултета у Нишу и администратор је званичних налога Факултета на друштвеним мрежама.

Кандидат активно учествује у организацији и промоцији гостујућих предавања, трибина, културних манифестација и сл. које се одржавају на Факултету и које су од изузетног значаја за ширу друштвену заједницу.

Подржава студентско организовање и учествује у организацији бројних активности које иницирају студентска удружења на Факултету.

Кандидат је обављао функцију секретара Департмана за комуникологију и новинарство у периоду од 18. 9. 2019. до 30. 9. 2020.

Рецензент је часописа *Media Studies and Applies Ethics*.

На основу поменутог ангажовања кандидата, Веће Департмана за комуникологију и новинарство даје **позитивну оцену** за ангажовање у развоју наставе и развоју других делатности факултета др Душана Алексића.

У Нишу, 14. 05. 2021. године

Управник Департмана за комуникологију и новинарство

доц. др Невен Обрадовић



УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**Предмет:** ОЦЕНА РЕЗУЛТАТА ПЕДАГОШКОГ РАДА КАНДИДАТА

Др Душан Алексић је на Филозофском факултету у Нишу два пута биран у звање асистент за ужу научну област Комуникологија, језик и студије медија, те се може констатовати да има педагошког искуства у раду са студентима.

Кандидат је ангажован на више предмета основних академских студија на Департману за комуникологију за новинарство и на једном предмету мастер академских студија Комуникологије Филозофског факултета Универзитета у Нишу. На основним студијама асистент је на предметима: *Пропаганда и јавност*; *Новинарски жанрови и Реторика/Реторика и јавни наступ*, а на мастер студијама Комуникологије на предмету *Књижевност и културни контекст*.

Студенти су задовољни радом др Душана Алексића, што потврђују и резултати званичне евалуације коју организује Центар за унапређивање квалитета. Веће Департмана за комуникологију и новинарство даје **позитивну оцену** за резултате педагошког рада др Душана Алексића.

У Нишу, 14. 05. 2021. године

Управник Департмана за комуникологију и новинарство

доц. др Невен Обрадовић



УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Департман за комуникологију и новинарство

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**Предмет:** ОЦЕНЕ ПРИСТУПНОГ ПРЕДАВАЊА КАНДИДАТА

Др Душан Алексић, кандидат пријављен на конкурс за избор једног наставника у звање доцент за ужу научну област Комунукологија, језик и студије медија(*Пропаганда и јавност* и *Штампа и онлајн жанрови и форме)*, одржао је приступно предавање *Улога стереотипа у пропагандној комуникацији* 09. 04. 2021. године на Филозофском факултету у Нишу пред студентима и комисијом у следећем саставу:

1) др Марија Вујовић, доцент Филозофског факултета у Нишу, Комуникологија, језик и студије медија, председник

2) др Татјана Вулић, редовни професор Филозофског факултета у Нишу, Комуникологија, језик и студије медија, члан

3) др Марта Митровић, доцент Филозофског факултета у Нишу, Комуникологија, језик и студије медија, члан

На основу Извештаја Комисије, Департман за комуникологију и новинарство је позитивно оценио одржано приступно предавање др Душана Алексића.

У Нишу, 14. 05. 2021. године

Управник Департмана за комуникологију и новинарство

Доц. др Невен Обрадовић

